Illiniza
Sangay Tungurahua Quilotoa Cotopaxi Illiniza Antisana Pichincha Reventador Cayambe Chimborazo Illiniza je naziv za par vulkana smještenih južno od Quita, glavnog grada Ekvadora, u sastavu istoimenog ekološkog rezervata. Ove dvije planine razdvojene su sedlom dugim približno kilometar. Ovi vrhovi među najvišima su u Ekvadoru; Južna Illiniza (5248 m) nešto je viša od Sjeverne (5126 m). U većini vodiča ime planina piše se s jednim L. Ime Illinizas (Illinize) potječe od riječi iz Kunza jezika koja znači "muško brdo". Dok je Južna Illiniza teža za uspon zbog svoje glacijalne prirode, Sjeverna zahtijeva malo ili nimalo penjačke stručnosti. Ipak, i dalje se preporučuje unajmljivanje vodiča jer put postaje težak za navigaciju kako se približava vrhu. Obje Illinize odlične su planine za aklimatizaciju na visinu i često se koriste kao pripremni usponi za veće vrhove, kao što su Cotopaxi, Chimborazo i Cayambe. Između sjevernog i južnog vrha postoji rustično sklonište. Do njega se može doći za sat automobilom iz El Chaupija, nakon čega slijedi trosatni uspon. Sklonište ima plinske štednjake, lonce, tave i krevete na sprat. Potrebno je ponijeti tople vreće za spavanje i hranu, a voda je dostupna, ali je treba prokuhati.